Reykjavík, 24. febrúar 2022

USK22020097

**UMSÖGN**

**Viðtakandi**: Umhverfis- orku- og loftslagsráðuneyti

**Sendandi**: Skrifstofa framkvæmdir og viðhald

***Umsögn um Drög að reglugerð um öryggi leikvallatækja og leiksvæða og eftirlit með þeim***

Umsögn þessi byggist meðal annars af umræðum starfshóps sem heldur utan um framkvæmdir, viðhald og eftirlit leikvallasvæða hjá Reykjavíkurborg.

Efnislegar athugasemdir við drögin að reglugerðinni eru listaðar eftir greinar númeri:

1. Innihald rekstrarhandbókar ætti frekar að vera í leiðbeiningarskjali frá Umhverfisstofnun heldur en í viðauka. Það auðveldar breytingar ef þess þarf. Vísa má til orðalags í 16.1.1 gr. byggingarreglugerðar sem varðar handbók mannvirkis þar sem stendur eftirfarandi:

*,,Nánar skal gera grein fyrir því í hvaða tilvikum skylt er að afhenda handbók mannvirkis sem og hvert innihald hennar skal vera í leiðbeiningum Mannvirkjastofnunar.“*

Tillaga að breytingu í stað vísunar í viðauka:

**Nánar skal gera grein fyrir því í hvaða tilvikum skylt er að halda rekstrarhandbók varðandi leiksvæði sem og hvert innihald hennar skal vera í leiðbeiningum Umhverfisstofnunar.**

1. Umhverfistofnun hefur útgefið handbók um leikvallatæki (2011) sem nýst hefur við allar leikvallaskoðanir. Í henni koma fram fleiri þættir sem eiga að koma fram á merkingu leikvallasvæðis enn tekið er fram í reglugerð. Þetta er óskýrt og hefur valdið ruglingi.

Tillaga að breytingu:

**Nánar skal gera grein hvert innihald merkinga leikvallasvæðis skal vera í leiðbeiningum Umhverfisstofnunar.**

Í síðustu málsgrein 7. gr. stendur:

*,,Skapandi leiksvæði og náttúruleg leiksvæði geta verið hluti af hefðbundnu leiksvæði eða eitt og sér og skulu ávallt vera undir eftirliti og á ábyrgð rekstraraðila.“*

Hér er sérstaklega fjallað um ,,skapandi leiksvæði og náttúruleg“ og þau þar með aðgreind frá leikvallasvæðum almennt. Það þarf að útskýra betur hvað er átt við með ,,skapandi og/eða náttúrulegum leiksvæðum“ og eftirliti rekstaraaðila t.d. á leikvallasvæðum þar sem ekki er dagleg starfsemi eða grunn- og leikskólalóðum eftir að skóla lýkur og um helgar. Réttara væri að tala um reglubundið eftirlit.

Tillaga: **Umhverfisstofnun vinni leiðbeiningar.**

1. Í fyrstu málsgrein er talað um að:

*,,Öryggisundirlag skal taka mið að veðurfari...“*

Hvað er átt við með þessari setningu? Öryggisundirlag skal vera samkvæmt stöðlum EN 1177 og prófunaraðferðir geta einungis farið fram miðað við þær aðstæður þ.e. veðuraðstæður sem þar eru tilteknar (við útihitastig 23 +/- 5°C). Þekkt er að við vetraraðstæður getur virkni öryggisundirlags breyst og jafnvel orðið óvirkt (frosið).

Tillaga:

**Umhverfisstofnun vinni leiðbeiningar. Í þeim verði m.a. tilgreint til hvaða aðgerða/úrræða skuli grípa við mismunandi aðstæður s.s. til tímabundinnar lokunar svæða eða stýringar á notkun.**

1. Slys.

Tillaga:

**Umhverfisstofnun útfæri slysaskráningablöð fyrir leikvallasvæði.**

1. Reykjavíkurborg telur að rýmka ætti tímabilið á milli aðalskoðana í allt að 5 ár, komi ekki fram við skoðun alvarleg eða talsvert alvarleg atvik. Reynslan sýnir að dagleg eftirlitskoðun ásamt árlegri rekstrarskoðun og aðalskoðun eftir atvikum ásamt góðu eftirliti heilbrigðisnefndar er verklag reynst hefur vel og skilað tilætluðum árangri þ.e. að auka öryggi og koma í veg fyrir augljósar hættur.

Samkvæmt 3. málsgrein kemur fram að aðalskoðun skal vera framkvæmd af óháðum aðila sem hlotið hefur faggildingu. Hér á landi er einn skoðunaraðili sem hefur faggildingu en æskilegt væri að fleiri aðilar gætu framkvæmt aðalskoðun og æskilegt væri að Umhverfisstofnun haldi utan um hvaða aðilar séu með faggildingu til að aðalskoða leiksvæði.

**Viðauki II -** Í staðinn fyrir að telja upp í reglugerð öryggisatriði ætti frekar að benda á leiðbeiningar frá Umhverfisstofnun. Það auðveldar breytingar ef þarf og tekur burt þann vafa að atriði sem listuð eruð upp sé aðal öryggisatriði sem þarf að skoða. Að auki heldur Umhverfisstofnun utan um handbók leikvallasvæða og tekur hún á fleiri atriðum enn eru listuð í viðaukanum t.d. atriði sem varðar óheimila notkun á þyrndum gróðri (sem er mjög mikilvægt atriði og þarf að koma skýrt fram) o.s.frv. Þá má líka nefna að listar sem eru tilgreindir í tölulið 7 og 8 finnast ekki á heimasíðum Umhverfisstofnunar né í leitarvélum.

**Viðauki III** – Miðað við reynslu Reykjavíkurborgar af rekstrarskoðunum síðustu ár ætti að rýmka tíðni skoðana niður í eina skoðun á ári.

Það tekur tíma að vinna úr atriðum sem koma úr skoðunum og að auki er aðalskoðun framkvæmd árlega ef alvarleg atriði koma úr skoðunum. Reynslan sýnir að dagleg eftirlitskoðun ásamt árlegri rekstrarskoðun og aðalskoðun eftir atvikum ásamt góðu eftirliti heilbrigðisnefndar er verklag reynst hefur vel og skilað tilætluðum árangri þ.e. að auka öryggi og koma í veg fyrir augljósar hættur.

**Viðauki V**

Teljum að þessi viðauki eigi ekki að vera heldur skuli Umhverfisstofnun gefa út leiðbeiningar.

**Viðauki VI**

Í stað þess að telja upp þau atriði sem skrá skal í rekstarhandbók í reglugerð undir viðauka V ætti frekar að benda á leiðbeiningar frá Umhverfisstofnun. Umhverfisstofnun gæfi þá út leiðbeiningar um uppsetningu, útlit og innihald rekstrarhandbókar rétt eins og Mannvirkjastofnun gerir varðandi leiðbeiningar fyrir handbók mannvirkis. Það myndi auðvelda uppfærslu/breytingar á þeim atriðum sem að skrá skal í rekstrarhandbók.

Rekstrarhandbók. Reykjavíkurborg heldur utan um leikvallasvæði í verkumsjónarkerfi þar sem allar skoðanaskýrslur – Aðalskoðanir, rekstrarskoðanir og eftirlitsskoðanir Heilbrigðiseftirlits eru aðgengilegar þeim aðilum sem um málið fjalla. Í kerfinu eru öll frávik sem upp koma skráð og afgreidd og sett í framkvæmd þar sem forgangsröðin er fyrst og fremst samkvæmt einkunnakerfi Umhverfisstofnunar. Í kerfinu rúmast allar teikningar, skjöl og myndir sem varða viðkomandi leikvallasvæði. Reykjavíkurborg hefur litið svo á að innihald í kerfinu sé í raun rekstrarhandbók sem getið er um í reglugerð.

Þá eru sum þeirra atriða sem lagt er til í reglugerð að skráð séu í rekstrarhandbók verulega íþyngjandi fyrir rekstaraðila og eiga kannski ekki við í rekstrarhandbók t.d:

 *„1. Samstarf á hönnunarstigi, m.a. teikningar af lóð og staðsetning leiktækja og öryggissvæða þeirra, samskipti rekstraraðila við hönnuði og verktaka.“*

Rekstrarhandbók er handbók sem heldur utan um rekstur. Hönnunar- og framkvæmdafasi svæðis heyra ekki undir rekstur, það ætti að vera fullnægjandi að tiltaka teikning af lóð skuli væri skráð í rekstrarhandbók., það er það sem skiptir máli hvað varðar atriði númer 1 en ekki samskipti rekstaraaðila við hönnuði og verktaka.

Virðingarfyllst,

Glóey Helgudóttir Finnsdóttir

*Umhverfis- og skipulagssvið*

*Skrifstofa sviðsstjóra*